Povjerenstvo za agility Hrvatskog kinološkog saveza

**PRAVILNIK O PRVENSTVU HRVATSKE I KVALIFIKACIJAMA**

**1. Općenito**

Agility natjecanja u Hrvatskoj organiziraju se prema Agility pravilniku Hrvatskog kinološkog saveza, kao i drugim pravilnicima i odlukama koje je donijelo Povjerenstvo za agility HKS-a.

Pravilnik o Prvenstvu Hrvatske i kvalifikacijama primjenjuje se na području djelovanja Hrvatskog kinološkog saveza.

Povjerenstvo donosi sve uvjete, odluke i pravilnike glede Prvenstva Hrvatske i kvalifikacija u Hrvatskoj, te daje sva potrebna tumačenja istih.

**2. Državno prvenstvo Hrvatske u agilityju (PH)**

Prvenstvo Hrvatske sastoji se od najmanje 6 natjecanja (kola), raspoređenih tijekom godine te Finala, koje je ujedno i zadnje natjecanje Prvenstva Hrvatske.

Datum Finala se ne može mijenjati.

Natjecanja u sklopu Prvenstva Hrvatske odvijaju se u tri jakosna razreda (A1, A2 i A3) i četiri visinske kategorije (S, M, I i L).

Za plasman u Finale Prvenstva Hrvatske u određenom razredu i kategoriji, računaju se rezultati ostvareni na pojedinim kolima, i to na jednoj agility stazi odvojeno po svim razredima i po svim kategorijama te rezultati ostvareni u jednoj jumping stazi, bilo jumping stazi po razredima ili jumping open stazi. Ako se na natjecanju održavaju dvije agility staze po razredima, a nema jumpinga, onda se bodovi dodjeljuje tako da se za prvu agility stazu dodjeljuju bodovi koji se inače dodjeljuju za plasman na agility stazama, a za drugu agility stazu dodjeljuju bodovi koji se inače dodjeljuju za plasman na jumping stazama. Ako su na natjecanju u sklopu Prvenstva Hrvatske održane jumping staze odvojeno po jakosnim razredima, onda natjecatelji dobivaju odvojene bodove u svom određenom razredu i kategoriji. U slučaju da je na natjecanju u sklopu Prvenstva Hrvatske održana samo open jumping staza, za dodjeljivanje bodova uzimaju se u obzir ukupni plasmani u toj stazi prema kategoriji, ali bez razdvajanja na razrede. Agility i jumping staze boduju se odvojeno.

Ovisno o plasmanu u pojedinoj stazi dodjeljuju se sljedeći bodovi:

|  |  |  |
| --- | --- | --- |
| RANG | AGILITY STAZA  broj bodova | JUMPING STAZA  broj bodova |
| 1. mjesto | 25 | 18 |
| 2. mjesto | 20 | 15 |
| 3. mjesto | 17 | 13 |
| 4. mjesto | 14 | 12 |
| 5. mjesto | 12 | 11 |
| 6. mjesto | 10 | 10 |
| 7. mjesto | 9 | 9 |
| 8. mjesto | 8 | 8 |
| 9. mjesto | 7 | 7 |
| 10. mjesto | 6 | 6 |
| 11. mjesto | 5 | 5 |
| 12. mjesto | 4 | 4 |
| 13. mjesto | 3 | 3 |
| 14. mjesto | 2 | 2 |
| 15. mjesto | 1 | 1 |

Da bi se kvalificirao za sudjelovanje na Finalu Prvenstva Hrvatske, vodič mora sudjelovati barem na dva kola Prvenstva Hrvatske te sakupiti minimalno 20 bodova.

Od ukupno osvojenih bodova na kolima Prvenstva Hrvatske, vodič može u Finale prenijeti maksimalno 50% ukupno mogućih bodova (zbroj maksimalnih bodova koje se mogu ostvariti na kolima Prvenstva Hrvatske).

Na Finalnom natjecanju trče se obavezno jedna agility staza po razredima i jedna jumping staza po razredima.

Na Finalu, ovisno o plasmanu u pojedinoj stazi, dodjeljuju se sljedeći bodovi:

|  |  |  |
| --- | --- | --- |
| RANG | AGILITY STAZA  broj bodova | JUMPING STAZA  broj bodova |
| 1. mjesto | 125 | 90 |
| 2. mjesto | 100 | 75 |
| 3. mjesto | 85 | 65 |
| 4. mjesto | 75 | 60 |
| 5. mjesto | 60 | 55 |
| 6. mjesto | 50 | 50 |
| 7. mjesto | 45 | 45 |
| 8. mjesto | 40 | 40 |
| 9. mjesto | 35 | 35 |
| 10. mjesto | 30 | 30 |
| 11. mjesto | 25 | 25 |
| 12. mjesto | 20 | 20 |
| 13. mjesto | 15 | 15 |
| 14. mjesto | 10 | 10 |
| 15. mjesto | 5 | 5 |

Prilikom bodovanja za Prvenstvo Hrvatske, kako na kolima tako i u Finalu, iz plasmana se izuzimaju natjecatelji koji nisu hrvatski državljani.

Vodič koji ne nastupi na Finalu Prvenstva Hrvatske gubi pravo za osvajanje titule Pobjednika odnosno Prvaka Hrvatske.

Za ukupan poredak na Prvenstvu Hrvatske za tekuću godinu u pojedinom razredu (A1, A2 i A3) te kategoriji (Large, Medium, **Inter** i Small), računa se zbroj bodova ostvarenih na kolima Prvenstva (maksimalno 50% ukupno mogućih bodova) i bodova ostvarenih na Finalu Prvenstva Hrvatske.

U slučaju da natjecatelj u toku godine prijeđe u viši razred, bodovi osvojeni na Prvenstvu Hrvatske u nižem razredu mu se ne brišu te, ako u oba razreda osvoji određeni broj bodova, može ostvariti plasman na Prvenstvu Hrvatske u oba razreda. U Finalu, natjecatelj može nastupiti isključivo u najvišem razredu u kojem je za isto osvojio dovoljan broj bodova.

U razredu A1 i A2 prvoplasirani vodič i pas osvajaju naslov Pobjednik Prvenstva Hrvatske zasebno po kategorijama, a najbolji vodič i pas u A3 razredu osvajaju naslov Prvaka Hrvatske, također zasebno po kategorijama Large, Medium, **Inter** i Small.

Prvaci Hrvatske u svečetirikategorije (S, M**,** Ii L) direktno su kvalificirani za nastup na predstojećem Europskom otvorenom odnosno Juniorskom otvorenom svjetskom prvenstvu.

**3. Kvalifikacije za Europsko otvoreno prvenstvo (EO)**

Na Europskom otvorenom prvenstvu može nastupati maksimalno 28 pasa, od toga maksimalno **8** pasa po kategoriji.

Na EO-u mogu sudjelovati isključivo psi stariji od 24 mjeseci, s ili bez rodovnice, a vodiči moraju biti članovi kinološke udruge članice HKS-a te imati hrvatsko državljanstvo ili prijavljeno stalno prebivalište u Republici Hrvatskoj. Na Europskom otvorenom prvenstvu mogu nastupati psi iz bilo kojeg jakosnog razreda – A1, A2 ili A3.

Svaki vodič može se na EO-u natjecati s maksimalno četiri psa.

Skup kvalifikacijskih natjecanja čine natjecanja u razdoblju od 15. kolovoza uoči godine u kojoj se EO održava do 15. svibnja kalendarske godine u kojoj se održava EO,koja Povjerenstvo odredi kao kvalifikacijska.

Rezultati ostvareni u neslužbenim agility trkama se ne računaju.

Prilikom bodovanja se iz plasmana izuzimaju natjecatelji koji nisu hrvatski državljani.

Svaka pojedina agility i jumping staza boduje se odvojeno, a za poredak na kvalifikacijama za EO računa se zbroj bodova ostvarenih na 60% agility staza s najboljim plasmanom te 60% jumping staza s najboljim plasmanom.

**Bodovi za kvalifikacije za EO 2022 se računaju u Small, Medium, Inter i Large kategorijama.**

Kvalifikacije su zajedničke za sve **četiri kategorije** – Small, Medium, **Inter** i Large, što znači da se njihovi rezultati na određenoj trci uspoređuju i boduju zajedno, a ne odvojeno po kategorijama. Neovisno o zajedničkom plasmanu na kvalifikacijama za EO, na EO može ići uobičajeni propisani broj pasa po kategorijama, uz uvjet da su zadovoljili ostala pravila propisana kvalifikacijama.

Ovisno o plasmanu u pojedinoj stazi dodjeljuju se sljedeći bodovi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| RANG | **A1** | | **A2** | | **A3** | | **Open** | |
| AGILITY STAZA  broj bodova | JUMPING STAZA  broj bodova | AGILITY STAZA  broj bodova | JUMPING STAZA  broj bodova | AGILITY STAZA  broj bodova | JUMPING STAZA  broj bodova | AGILITY STAZA  broj bodova | JUMPING STAZA  broj bodova |
| 1. mjesto | 13 | 9 | 18 | 13 | 25 | 18 | 25 | 18 |
| 2. mjesto | 11 | 7 | 15 | 11 | 20 | 15 | 20 | 15 |
| 3. mjesto | 9 | 5 | 13 | 9 | 17 | 13 | 17 | 13 |
| 4. mjesto | 8 | 4 | 12 | 8 | 14 | 12 | 14 | 12 |
| 5. mjesto | 7 | 3 | 11 | 7 | 12 | 11 | 12 | 11 |
| 6. mjesto | 6 | 2 | 10 | 6 | 10 | 10 | 10 | 10 |
| 7. mjesto | 5 | 1 | 9 | 5 | 9 | 9 | 9 | 9 |
| 8. mjesto | 4 | / | 8 | 4 | 8 | 8 | 8 | 8 |
| 9. mjesto | 3 | / | 7 | 3 | 7 | 7 | 7 | 7 |
| 10. mjesto | 2 | / | 6 | 2 | 6 | 6 | 6 | 6 |
| 11. mjesto | 1 | / | 5 | 1 | 5 | 5 | 5 | 5 |
| 12. mjesto | / | / | 4 | / | 4 | 4 | 4 | 4 |
| 13. mjesto | / | / | 3 | / | 3 | 3 | 3 | 3 |
| 14. mjesto | / | / | 2 | / | 2 | 2 | 2 | 2 |
| 15. mjesto | / | / | 1 | / | 1 | 1 | 1 | 1 |

Osim plasmana, da bi se kvalificirao za nastup na Europskom otvorenom prvenstvu, pas mora ispuniti i sljedeće uvjete:

1. Na kvalifikacijskim natjecanjima ukupno sakupiti minimalno 50 bodova.
2. Otrčati minimalno jednu kvalifikacijsku trku bez greške.
3. Na minimalno jednoj kvalifikacijskoj trci postići brzinu kretanja od najmanje 4,3 m/s.

Na EO-u ne mogu nastupati natjecatelji koji sa svojim psom nisu sudjelovali u kvalifikacijama.

Povjerenstvo će podmiriti troškove kotizacija za EO za 10 prvoplasiranih natjecatelja na zajedničkim kvalifikacijama za kategorije S, M, I i L. U slučaju da neka osoba među 10 prvoplasiranih na kvalifikacijama za EO odustane od nastupa, kotizacija neće automatski biti podmirena sljedećoj osobi na listi.

Osobama koje u posljednjih godinu dana prije održavanja EO-a nisu pomagale ni na jednom dobrotvornom natjecanju u organizaciji Povjerenstva, neće biti podmireni troškovi kotizacija, kao ni omogućene ijedne druge eventualne beneficija koje će Povjerenstvo uspjeti osigurati za kvalificirane natjecatelje.

Povjerenstvo će svim natjecateljima koji nastupaju na EO-u osigurati službenu majicu hrvatske ekipe.

Povjerenstvo nakon 15. svibnja objavljuje popis kvalificiranih natjecatelja sa psima. Ako netko od kvalificiranih natjecatelja odustane od nastupa na EO-u, sljedeći na listi po ostvarenim bodovima zauzima njegovo mjesto.

Ako se dogodi da kvalificiranih natjecatelja zainteresiranih za odlazak na EO ima manje od kvote predviđene za našu zemlju (28 pasa, od toga maksimalno **8** pasa po kategoriji), lista će se popuniti onima kojima neki uvjet nedostaje, a prema plasmanu odnosno ostvarenim bodovima na kvalifikacijama.

Sastav ekipa za nastup na Europskom otvorenom prvenstvu određuje Povjerenstvo za agility.

Natjecatelji koji sa svojim psima sudjeluju na kvalifikacijama za EO s ciljem ostvarivanja plasmana i nastupa na EO-u, dužni su sudjelovati u organizaciji svih dobrotvornih natjecanja koje Povjerenstvo za agility organizira u cilju prikupljanja sredstava za potrebe agilityja u Hrvatskoj.

**4. Kvalifikacije za Juniorsko otvoreno svjetsko prvenstvo (JOSP)**

Za nastup na Juniorskom otvorenom svjetskom prvenstvu može se kvalificirati maksimalno 28 pasa, od toga maksimalno **8** pasa po kategoriji.

Na kvalifikacijama za JOSP mogu sudjelovati isključivo psi stariji od 18 mjeseci, s ili bez rodovnice, a vodiči moraju biti članovi kinološke udruge članice HKS-a te imati hrvatsko državljanstvo ili prijavljeno stalno prebivalište u Republici Hrvatskoj.

U konkurenciju za kvalifikacije za nastup na Juniorskom otvorenom svjetskom prvenstvu ulaze psi iz bilo kojeg razreda (A1, A2 i A3).

Svaki vodič može se na JOSP-u natjecati s maksimalno četiri psa.

Skup kvalifikacijskih natjecanja čine natjecanja u razdoblju od 15. kolovoza uoči godine u kojoj se JOSP održava do 15. svibnja kalendarske godine u kojoj se održava JOSP, koja Povjerenstvo odredi kao kvalifikacijska.

Rezultati ostvareni u neslužbenim agility trkama se ne računaju.

Prilikom bodovanja se iz plasmana izuzimaju natjecatelji koji nisu hrvatski državljani.

Svaka pojedina agility i jumping staza boduje se odvojeno, a za poredak na kvalifikacijama za JOSP računa se zbroj bodova ostvarenih na 6 staza s najboljim plasmanom.

**Bodovi za kvalifikacije za JOSP 2022 se računaju u Small, Medium, Inter i Large kategorijama.**

Psi iz **četiri** kategorije - Large, **Inter**, Medium i Small - imaju zajedničke kvalifikacije, te se boduju zajedno.

Ovisno o plasmanu u pojedinoj stazi dodjeljuju se sljedeći bodovi:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| RANG | **A1** | | **A2** | | **A3** | | **Open** | |
| AGILITY STAZA  broj bodova | JUMPING STAZA  broj bodova | AGILITY STAZA  broj bodova | JUMPING STAZA  broj bodova | AGILITY STAZA  broj bodova | JUMPING STAZA  broj bodova | AGILITY STAZA  broj bodova | JUMPING STAZA  broj bodova |
| 1. mjesto | 13 | 9 | 18 | 13 | 25 | 18 | 25 | 18 |
| 2. mjesto | 11 | 7 | 15 | 11 | 20 | 15 | 20 | 15 |
| 3. mjesto | 9 | 5 | 13 | 9 | 17 | 13 | 17 | 13 |
| 4. mjesto | 8 | 4 | 12 | 8 | 14 | 12 | 14 | 12 |
| 5. mjesto | 7 | 3 | 11 | 7 | 12 | 11 | 12 | 11 |
| 6. mjesto | 6 | 2 | 10 | 6 | 10 | 10 | 10 | 10 |
| 7. mjesto | 5 | 1 | 9 | 5 | 9 | 9 | 9 | 9 |
| 8. mjesto | 4 | / | 8 | 4 | 8 | 8 | 8 | 8 |
| 9. mjesto | 3 | / | 7 | 3 | 7 | 7 | 7 | 7 |
| 10. mjesto | 2 | / | 6 | 2 | 6 | 6 | 6 | 6 |
| 11. mjesto | 1 | / | 5 | 1 | 5 | 5 | 5 | 5 |
| 12. mjesto | / | / | 4 | / | 4 | 4 | 4 | 4 |
| 13. mjesto | / | / | 3 | / | 3 | 3 | 3 | 3 |
| 14. mjesto | / | / | 2 | / | 2 | 2 | 2 | 2 |
| 15. mjesto | / | / | 1 | / | 1 | 1 | 1 | 1 |

Da bi se kvalificirao za nastup na JOSP-u, natjecatelj sa psom mora sudjelovati na minimalno 2 natjecanja u periodu trajanja kvalifikacija za JOSP, te na njima ostvariti minimalno 1 plasman.

Na JOSP-u ne mogu nastupati natjecatelji koji sa svojim psom nisu sudjelovali u kvalifikacijama.

Po završetku kvalifikacija za Juniorsko otvoreno svjetsko prvenstvo, Povjerenstvo objavljuje popis kvalificiranih natjecatelja sa psima. Natjecatelji moraju najkasnije 14 dana od objave rezultata dostaviti Povjerenstvu sve potrebne podatke za prijavu za nastup na JOSP-u.

Ako netko od kvalificiranih natjecatelja odustane od nastupa na JOSP-u, sljedeći na listi po ostvarenim bodovima zauzima njegovo mjesto.

Ako se dogodi da kvalificiranih natjecatelja zainteresiranih za odlazak na JOSP ima manje od kvote predviđene za našu zemlju (maksimalno 28 pasa, od toga maksimalno **8** pasa po kategoriji), lista se može popuniti onima kojima neki uvjet nedostaje, a prema plasmanu odnosno ostvarenim bodovima na kvalifikacijama, uz pisanu molbu Povjerenstvu.

Sastav ekipa za nastup na Juniorskom svjetskom otvorenom prvenstvu određuje Povjerenstvo za agility.

**5. Kvalifikacije za Svjetsko prvenstvo (SP)**

Povjerenstvo za agility u dogovoru s kinološkim udrugama organizatorima natjecanja, određuje koja će natjecanja biti kvalifikacijska. Prednost pri odabiru kvalifikacijskih natjecanja za Svjetsko prvenstvo, imaju natjecanja koja se održavaju na terenima s podlogom od kvalitetne umjetne trave, koja se koristi u sportske svrhe.

**Bodovi za kvalifikacije za SP 2022 se računaju u Small, Medium, Inter i Large kategorijama.**

Za nastup na individualnom natjecanju na Svjetskom prvenstvu može se kvalificirati maksimalno **12** pasa, od čega maksimalno 6 pasa u nekoj kategoriji.

Na ekipnom natjecanju na Svjetskom prvenstvu nastupit će 4 prvoplasirana psa iz svake kategorije, koji su zadovoljili sve uvjete propisane kvalifikacijama. U slučaju da iz bilo kojeg razloga neki od 4 prvoplasirana psa na kvalifikacijama ne može nastupiti ili njegov vodič odustane od nastupa na ekipnom natjecanju, sljedeći na listi po ostvarenim bodovima zauzima njegovo mjesto, ako je zadovoljio i sve ostale uvjete. **Osim u iznimnim situacijama**, jedan vodič može nastupiti na ekipnom natjecanju na SP-u s maksimalno dva psa.

Povjerenstvo može odlučiti uključiti u reprezentaciju i dodatne pse, kako bi se popunila određena ekipa. Ako više nema pasa koji su ispunili sve uvjete propisane kvalifikacijama, iznimno, ustupak od pravila može se učiniti u slučaju da samo jednom od pasa, koji nedostaje za popunjavanje ekipe, nedostaje samo jedan uvjet, i to isključivo uvjet koji je vezan uz brzinu psa.

Na kvalifikacijama za SP mogu sudjelovati isključivo čistokrvni psi stariji od 18 mjeseci, upisani u rodovnu knjigu HKS-a ili njenom dodatku, minimalno 6 mjeseci uoči održavanja Svjetskog prvenstva. U vrijeme Svjetskog prvenstva svi kvalificirani psi moraju biti stariji od 24 mjeseca. Vodiči moraju biti članovi kinološke udruge članice HKS-a te imati hrvatsko državljanstvo ili prijavljeno stalno prebivalište u Republici Hrvatskoj.

Skup kvalifikacijskih natjecanja čine službena natjecanja u Hrvatskoj koja Povjerenstvo odredi kao kvalifikacijska, a koja se održavaju u razdoblju od 1. siječnja do 30. lipnja kalendarske godine u kojoj se održava SP.

Svakom vodiču dopušteno je da se na kvalifikacijskim natjecanjima natječe s maksimalno četiri psa.

Za kvalifikacije računaju se rezultati ostvareni u open trkama.

Prilikom bodovanja se iz plasmana izuzimaju natjecatelji koji nisu hrvatski državljani, psi bez rodovnice i nečistokrvni psi.

Svaka pojedina open agility i open jumping staza boduje se odvojeno, a za poredak na kvalifikacijama za SP računa se zbroj bodova ostvarenih na tim open trkama u sklopu unaprijed kalendarom određenih natjecanja, od kojih se za ukupan poredak računa 60% najboljih trka.

Standardno vrijeme za svaku stazu na kvalifikacijama izračunava se na osnovu najbržeg postignutog vremena od svih pasa koji su otrčali pojedinu trku s maksimalno 5 kaznenih bodova, a koji ne uključuju kaznene bodove nastale prekoračenjem standardnog vremena. U slučaju da ni jedan pas ne zadovoljava te uvjete, onda se uzima vrijeme psa koji je pojedinu trku otrčao najbrže i s najmanje kaznenih bodova, koji ne uključuju prekoračenje standardnog vremena. Izračun standardnog vremena se vrši tako da se spomenuto postignuto vrijeme na trci za sve kategorije (S, M, **I** i L) uveća za 15%, odnosno pomnoži s koeficijentom 1,15.

Za izračun se uzima najbrže vrijeme bilo kojeg psa iz bilo koje visinske kategorije, neovisno o tome da li je pas čistokrvan, da li posjeduje rodovnicu te da li se radi o psu hrvatskog natjecatelja ili ne.

Standardno vrijeme za kvalifikacijske trke računa se na dvije decimale. Maksimalno vrijeme iznosi 1,5 standardnog vremena.

Ovisno o plasmanu u pojedinoj stazi dodjeljuju se sljedeći bodovi:

|  |  |  |
| --- | --- | --- |
| RANG | OPEN AGILITY  broj bodova | OPEN JUMPING  broj bodova |
| 1. mjesto | 25 | 18 |
| 2. mjesto | 20 | 15 |
| 3. mjesto | 17 | 13 |
| 4. mjesto | 14 | 12 |
| 5. mjesto | 12 | 11 |
| 6. mjesto | 10 | 10 |
| 7. mjesto | 9 | 9 |
| 8. mjesto | 8 | 8 |
| 9. mjesto | 7 | 7 |
| 10. mjesto | 6 | 6 |
| 11. mjesto | 5 | 5 |
| 12. mjesto | 4 | 4 |
| 13. mjesto | 3 | 3 |
| 14. mjesto | 2 | 2 |
| 15. mjesto | 1 | 1 |

Osim plasmana, da bi zadovoljio za ulazak u reprezentaciju i nastup na Svjetskom prvenstvu, pas mora ispuniti i sljedeće uvjete:

1. Na kvalifikacijskim natjecanjima ukupno sakupiti minimalno 50 bodova.
2. Barem u jednoj kvalifikacijskoj stazi postići brzinu od 4,3 m/s.
3. Najkasnije do 01.07. tekuće godine biti barem u A2 razredu.

Na SP-u ne mogu nastupati natjecatelji koji sa svojim psom nisu sudjelovali u kvalifikacijama.

Po završetku kvalifikacija za Svjetsko prvenstvo, Povjerenstvo objavljuje popis kvalificiranih natjecatelja sa psima. Natjecatelji moraju najkasnije 14 dana od objave rezultata dostaviti Povjerenstvu sve potrebne podatke za prijavu za nastup na SP-u (obostranu kopiju rodovnice psa, fotografiju vodiča sa psom, te ostale dokumente po potrebi).

Ako netko od kvalificiranih natjecatelja odustane od nastupa na SP-u, sljedeći na listi po ostvarenim bodovima zauzima njegovo mjesto, ako je zadovoljio i sve ostale uvjete propisane kvalifikacijama.

Izabrani članovi hrvatske reprezentacije za nastup na Svjetskom prvenstvu, morat će prisustvovati obaveznim pripremama i ostalim obavezama koje odredi Povjerenstvo. Termini priprema bit će određeni naknadno, u dogovoru s članovima reprezentacije, kako bi na njima svi mogli sudjelovati.

Natjecatelji koji sa svojim čistokrvnim psima sudjeluju na kvalifikacijama za SP s ciljem ulaska u državnu agility reprezentaciju za SP, dužni su sudjelovati u organizaciji svih dobrotvornih natjecanja koje Povjerenstvo za agility organizira u cilju prikupljanja sredstava za potrebe agilityja u Hrvatskoj.

**6. Sponzorstva i donacije za nastup na prvenstvima**

Za nastup hrvatskih natjecatelja na prvenstvima na kojima predstavljaju Hrvatsku, ne može se prihvatiti financijska pomoć u obliku sponzorstava od udruga koje se bave kinologijom na području Republike Hrvatske, budući da natjecatelji na manifestacijama tog tipa ne bi smjeli nositi ni odjeću niti opremu na kojima je istaknuta pripadnost pojedinom kinološkom klubu iz zemlje. U slučaju da pojedine kinološke udruge žele na određeni način potpomognuti hrvatski agility, mogu to učiniti putem donacija u kojima od Povjerenstva i hrvatskih natjecatelja ne zahtijevaju protuusluge niti ikakvo isticanje svojih klupskih obilježja. Također, svi zainteresirani za pružanje pomoći u vidu sponzorstava ili donacija, moraju osigurati jednaka sredstva, opremu ili beneficije svim članovima hrvatske ekipe koja nastupa na nekom prvenstvu, a ne samo pojedincima, kako bi se izbjeglo bilo kakvo isticanje i separiranje pojedinih natjecatelja u ekipi koja bi trebala biti jedinstvena i uniformna.

***Ovaj Pravilnik usuglašen je na sjednici Povjerenstva za agility dana, 13.03.2023. godine i potvrđen na sjednici Izvršnog odbora HKS-a dana 28.03.2023. godine*. *Pravilnik stupa na snagu danom usvajanja od strane IO HKS-a.******Stupanjem na snagu ovoga Pravilnika prestaju važiti sve odrednice Pravilnika o Prvenstvu Hrvatske i kvalifikacijama od 24.03.2022. godine.***

Predsjednik Povjerenstva za agility Predsjednik HKS-a

Alen Mareković Branko Šare